b"\n_START_ARTICLE_\nIk\xc3\xadngut\n_START_SECTION_\nSn\xc3\xb8ras\n_START_PARAGRAPH_\nDet var den norske spesial-effekt-eksperten Martin Gant som hadde ansvaret med \xc3\xa5 lage sn\xc3\xb8raset som \xc3\xb8dela Boas' hus. Det ble bygd en miniatyrkopi av huset og fjellene omkring. Sn\xc3\xb8raseffekten ble oppn\xc3\xa5dd ved at man helte salt over miniatyrlandskapet og brukte kameraer med spesielt h\xc3\xb8y hastighet.\n_START_SECTION_\nHandling\n_START_PARAGRAPH_\nDet er 1698. Den 11 \xc3\xa5r gamle prestes\xc3\xb8nnen Boas bor i en fiskerlandsby p\xc3\xa5 nord\xc3\xb8stkysten av Island. Vinteren har v\xc3\xa6rt streng. Fiskerne f\xc3\xa5r ikke kommet ut p\xc3\xa5 det isdekte havet og maten er knapp. De overtroiske landsbybeboerne tror at onde \xc3\xa5nder og demoner er ansvarlige for denne vanskelige situasjonen. En dag driver et isflak med et merkelig liten pelskledd skapning inn til kysten. Landsbyboerne mener at det er en demon og forf\xc3\xb8lger den. N\xc3\xa5r en sn\xc3\xb8storm bryter ut f\xc3\xb8ler de seg styrket i sin overbevisning. Den fremmede skapningen redder Boas, som har blitt begravet i et sn\xc3\xb8ras, og viser seg \xc3\xa5 v\xc3\xa6re en gutt p\xc3\xa5 samme alder. Han ser bare litt annerledes ut og taler uforst\xc3\xa5elig. Skapningen hilser p\xc3\xa5 Boa ved \xc3\xa5 ber\xc3\xb8re nesa hans og mumler flere ganger ordet \xc2\xabIkingut\xc2\xbb, som Boas tror er guttens navn. Boas familie tar den fremmede gutten inn til seg, selv om landsbybeboerne forlanger at den p\xc3\xa5st\xc3\xa5tte demonen blir utlevert til dem slik at de kan f\xc3\xa5 drept ham. En lovens vokter griper inn i krangelen mellom landsbybeboerne og presten. Han setter Ik\xc3\xadngut i fengsel. Boa greier \xc3\xa5 f\xc3\xa5 ham fri med litt hjelp fra sin s\xc3\xb8ster \xc3\x81sa. Forfulgt av landsbybeboerne flykter de to guttene unna p\xc3\xa5 Ik\xc3\xadnguts isflak og driver ut p\xc3\xa5 det \xc3\xa5pne havnet der de blir funnet av et norsk skip og brakt hjem. Kapteinen oppklarer hele mysteriet ved \xc3\xa5 fortelle at Ik\xc3\xadngut er en inuitt, en eskimogutt, som stormen hadde bl\xc3\xa5st fra Gr\xc3\xb8nland til Island. Til slutt f\xc3\xa5r de vite at Ik\xc3\xadngut ikke er hans navn i det hele tatt, men at det p\xc3\xa5 hans spr\xc3\xa5k betyr \xc2\xabvenn\xc2\xbb."